Gipuzkoako Argazkilari Elkartea

Gipuzkoako Argazkilari Elkartea edota SFG Donostia hiriburuko argazkigintza elkarte bat da. Egoitza Urgull mendiaren pean eta Urumea ibaia itsasoratzen den lekutik hurbil du, San Juan kaleko 27. zenbakian, Salamanka pasealekua, Zuloaga plaza eta Pasealeku Berriaren elkargunean, eta San Telmo Museotik hurbil.

 Historia 

1945ean, Donostiako argazkizale batzuk argazki elkarte bat sortzeko asmoarekin bilerak egiten hasi ziren. Handik urte batzuetara, 1948an Sociedad Fotográfica de Guipúzcoa izeneko elkartea legeztatua izan zen.

Lehenengo urteetako bilerak Willy Kochen argazki dendan egin ziren, gerora C.A.T. delakoaren turismo bulegoan egon zen elkartearen egoitza, Victoria Eugenia Antzokiaren beheko solairuan, Argentinar Errepublikaren pasealekuan. Ondoren, epe labur batean Andia kalean zegoen Ateneora joan ziren eta 1949-1950 urteetan Kursaal kasinoaren sotoan egon zen elkartearen egoitza. Kursaaletik Peñaflorida Institutura, Urdaneta kalean, gaur egun Koldo Mitxelena Kulturunearen egoitza den eraikinaren sotoan egon ziren. Bertan hamar urteko epea egin zuten (1951-1961). 1962tik aurrera San Telmo Museoko areto batzuetan egon ziren, eta azkenik, 1973an Pasealeku Berriko Bainuetxe izandako eraikinean kokatu zen egoitzaAgustin Sánchez Martín: Gipuzkoako Argazkilari Elkartea = Sociedad Fotográfica de Gipuzkoa 1948-1995, 48. orld..

Bazkide sortzaileak hogeita hamar inguru izan ziren, besteak beste, Diego Quiroga Losada, Bernardo Aurrecoechea Alcain, Carlos Fagoaga Michelena, Toribio Noain Arzac, Pascual Marin argazkilaria eta Sigfrido eta Willy Koch Bengoetxea argazkilari anaiak. Bazkide beteranoen zerrenda oso luzea da baina nabarmendu zirenen artean, Maritxu Urreta, Juana Mari Gallastegi eta Trinidad Grases daude, 1979ko abenduan erakusketa bat egin zuten Kataluniako Argazkilarien Elkartean.

Elkartearen helburua argazkigintzaren sustapena da eta horretako ikastaroak, lehiaketak, erakusketak eta proiekzioak antolatzen dira.
Erakusketa aipagarrien artean, besteak beste, 1973an Pasealeku Berriko egoitzaren inaugurazioan egin ziren Jose Ortiz Etxague eta Diego Quiroga Losada, Santa María del Villar markesarenak ditugu.

Gaur egun (2016) SFGk 900 bazkidetik gora ditu, Euskalerriaren Adiskideen Elkarteko bazkide kolektiboa da eta Euskal Herriko Argazkilaritza Elkarteen Federazioko kidea. Zuzendaritza batzordeko presidentea Julio Tejadas da, aurretik presidente izan diraAgustin Sánchez Martín: Gipuzkoako Argazkilari Elkartea = Sociedad Fotográfica de Gipuzkoa 1948-1995, 49 orld.:

 Bernardo Aurrecoechea Alcain, 1947?-1961
 Ignacio Maria Urrecha Arriola, Rocaverdeko markesa 1961-1962
 Alberto Fernandez-Ibarburu Lecuona, 1962-1964
 Ignacio Imaz Bastida 1964-1968
 Alberto Fernandez-Ibarburu Lecuona, 1968-1971
 Jose Luis Iturburu Olazabal, 1971-1975
 Juan Angel Arrieta Guzman, 1975-1984
 Alfonso Muñoz-Baroja Zalacain, 1984-1990
 Angel Maria Egaña Sarciada, 1990-1998
 Jesus Mª Barasarte Garmendia, 1998-2004Boletín informativo de la Sociedad Fotográfica de Guipúzcoa = Gipuzkoako Argazkilari Elkartea berri emaile illerokoa, 1998ko otsaila
 Julio Tejadas, 2004-2012
 L.M. Daniel Iturri Sesma, 2012-2013Boletín informativo de la Sociedad Fotográfica de Guipúzcoa = Gipuzkoako Argazkilari Elkartea berri emaile illerokoa, 2012ko martxoa
 Julio Tejadas, 2013-Boletín informativo de la Sociedad Fotográfica de Guipúzcoa = Gipuzkoako Argazkilari Elkartea berri emaile illerokoa, 2014ko azaroa-abendua

Elkarteak badu boletin bat bazkideen artean banatzen dena, 1969tik argitaratzen da hilabeteroko maiztasunarekin, baina azken urteetan bihilabetekari bihurtu da.Boletín informativo de la Sociedad Fotográfica de Guipúzcoa = Gipuzkoako Argazkilari Elkartea berri-emaile illerokoa

Edukiari dagokionez, aldizkariaren gehiengoa gaztelaniaz idatzita dago, 1976tik aurrera Maritxu Urreta bazkideak editorialak euskaratuko dituNerea Azurmendi: Maritxu Urreta (1915). Bidegileak bilduma. Eusko Jaurlaritzaren Argitalpen Zerbitzua Nagusia, 2005. 16. orld..

 Erreferentziak 

 Bibliografia 
 Agustín Sánchez Martín: Gipuzkoako Argazkilari Elkartea = Sociedad Fotográfica de Gipuzkoa 1948-1995. Donostia-San Sebastián: Gipuzkoa Donostia Kutxa, 1996
 Boletín informativo de la Sociedad Fotográfica de Guipúzcoa = Gipuzkoako Argazkilari Elkartea berri-emaile illerokoa. San Sebastián: Sociedad Fotográfica de Guipúzcoa, 1969-

 Kanpo estekak 
 Gipuzkoako Argazkilari Elkartea webgunea  

Kategoria:Donostiapedia
Kategoria:Euskal Herriko elkarteak
Kategoria:Donostiako elkarteak
Kategoria:Parte Zaharreko eraikinak (Donostia)
Kategoria:Zuloaga plaza
Kategoria:Argazkilaritza elkarteak